“Nevideblaj manoj”: kiel statas la laboro de milionoj da hejmlaboristinoj dum KOVIM-19
#000004
Unu el la 9 bildoj afiŝitaj kiel serio en Instagramo de la brazilaj artistoj Leandro Assis kaj Triscila Oliveira. Uzata kun permeso.
#000005
Laŭ la Internacia Labor-Organizaĵo (ILO) [eo], ekzistas 67 milionoj da hejmlaboristoj en la mondo, el kiuj 87% estas virinoj. La hejmlaboro okazas en la privata sfero kaj pro tio ĝi estas nevidebla.
#000006
Tiuj laboristinoj purigas, kuiras, zorgas pri infanoj kaj maljunuloj, ofte sen kontrakto aŭ preskaŭ nenia leĝa protekto. Malgraŭ tio, ke ili staras ĉe la “fronta linio” de KOVIM-19, ili malofte estas inkluzivitaj en la agadplanoj kontraŭ la malsano.
#000007
Kiel statas la laboro de la hejmlaboristinoj tra la mondo dum la pandemio, kaj sub limigaj mezuroj por kontroli la disvastiĝon de KOVIM-19?
#000008
La plejparto de la hejmlaboro estas neformala, kio igas la laboristinojn vundeblaj, ĉefe en momentoj de krizo kiel tiu de KOVIM-19.
#000010
Kelkfoje, eĉ kontraktoj kun grandaj entreprenoj povas esti malbonaj. En Afganio [eo], ekzemple, la virinoj kiuj purigas la oficejojn de la Ministerio pri Financoj estis la unuaj, kiuj ricevis permeson resti hejme, daŭre ricevante salajron. Tamen, kiam la kunteksto de KOVIM-19 malboniĝis, ili devis reveni al laboro aŭ perdi salajron. Kaj ĉar ili estas la ĉefaj provizantoj por siaj familioj, ili revenis al oficejoj. Fawzia, senpartnera patrino de kvar infanoj, rakontis por Global Voices [Tutmondaj Voĉoj]:
#000019
Multaj el la virinoj kiuj laboras en purigado, prizorgado de infanoj kaj kuirado, en la tuta mondo, migris de aliaj landoj por serĉi laboron. En Mezoriento, ekzemple, ekzistas ĉirkaŭ 2,1 milionoj da enmigrintaj hejmlaboristinoj. La plejmulto de la virinoj venis de landoj de Azio kaj Afriko, kiel Srilanko, Filipinoj, Bangladeŝo, Nepalo, Indonezio, Kenjo kaj Etiopio [ĉiuj eo].
#000023
En la tuta Mezoriento, la laboristinoj povas ricevi nenion, kaj pro tio, multaj enmigrintaj laboristinoj ne sukcesis sendi monon al siaj familioj. Tio ĉi estas ne nur plia sufero aldone al la streĉiĝo emocia kaj psikologia de la enmigrintaj laboristinoj, sed ĝi ankaŭ signifas perdon de salajro por iliaj familioj, kiuj troviĝas en iliaj hejmlandoj. En Honkongo, la niveloj de enŝuldiĝo inter la komunumoj de enmigrintoj filipinaj kaj indoneziaj kreskis dum la pandemio.
#000024
En urboj kiel Honkongo [eo] aŭ Singapuro [eo], la hejmlaboro de enmigrintoj havas sian propran regularon. La leĝo postulas ke la enmigrintaj hejmlaboristinoj loĝu en la domo de la dungistoj. Tio signifas ke dum la semajnoj de trudizoliĝo, por ili, resti hejme signifas resti en la laborejo eĉ dum ripoztagoj.
#000025
La krizo KOVIM-19 estigis, plian fojon, la debaton pri la regulo rilate al loĝado en la laborejo. Tio ne nur malfaciligas la dividon inter laboro kaj persona vivo, sed ĝi ankaŭ implicas, ofte, netaŭgan gastigadon, mankon de nutrado kaj mankon de privateco kaj sekureco. Esploro farita de la Centro pri Justico de Honkongo en 2016 konstatis ke “66,3% de la enmigrintaj hejmlaboristinoj loĝis en kondiĉoj kun fortaj ŝpuroj de ekspluatado, sed ne sufiĉe por esti priskribitaj kiel trudlaboro”. Temas pri griza zono.
#000026
Kvankam Honkongo ne starigis trudizoliĝon, la registaro plurfoje petis publike la hejmlaboristinojn resti en sia domo en la ripoztagoj dum la pinto de KOVIM-19, inter januaro kaj aprilo. Laboristinoj raportis ke ili estis minacataj per maldungo se ili forlasos la laborejon dum ripoztagoj. Nur en aprilo, la Sekretario pri Laboro kaj Bonfarto, Law Chi-Kwon, petis en sia blogo ke laboristinoj kaj dungistoj “uzu reciprokan interkompreniĝon rilate al ripoztagoj”.
#000027
Kelkaj hejmlaboristinoj maltrankviliĝas kiam iliaj dungistoj ne provizas ilin per maskoj aŭ desinfektilo por la manoj kiel nepra ekipaĵo dum la pandemio.
#000030
En Rio-de-Ĵaneiro [eo], la unua viktimo de KOVIM-19 estis 63-jaraĝa virino, kiu estis hejmlaboristino. La virino, kies nomo estis ellasita el novaĵoj laŭ peto de ŝia familio, estis infektita de sia dungistino, kiu revenis de vojaĝo al Italio. La hejmlaboristino loĝis en la domo de la dungistino dum parto de la semajno, pro la distanco inter laborejo kaj hejmo. La 16-an de marto, ŝi ekmalbonfartis kaj mortis la sekvan tagon.
#000031
La fondinto kaj prezidanto de la sindikato, Shirley Pryce, kiu en 2017 ricevis la premion Virino de la Karibia Komunumo de la Jaro, diris al Global Voices ke, kiel miloj da aliaj laboristoj de la neformala jamajka ekonomio, la hejmlaboristinoj “vendas la tagmanĝon por aĉeti la vespermanĝon”, kaj suferis pli ol aliaj grupoj dum la pandemio KOVIM-19.
#000036
Ŝia sindikato premas la registaron krei krizo-fonduson por helpi la hejmlaboristinojn en tiu situacio.
#000037
Pryce parolas pri la zorgoj rilate al hejmperforto, kiu kreskis dum la pandemio kune kun la ekonomiaj malfacilaĵoj, la plio da tempo en domo kun la edzoj kaj la superloĝataj hejmoj:
#000038
Domestic workers are the backbone of the society. While the government’s primary focus is to contain the spread of the virus, the risks emerging from shortcomings in labor and social protection, and the impact on the most vulnerable groups in society, have increased and the situation is critical.
#000039
La hejmlaboristinoj estas la vertebraro de la socio. Dum la ĉefa fokuso de la registaro estas bremsi la infektiĝon pro la viruso, la riskoj aperintaj el mankoj rilate al socia protektado kaj al laboro, kaj la efiko sur la plej vundeblajn grupojn de la socio kreskis kaj igis la situacion kritika.
#000040
Fronte al tiuj malfacilaĵoj en Ekvadoro estis lanĉita apo, kiu celas kreskigi la aliron al rajtoj kaj plibonigi la laborkondiĉojn de hejmlaboristinoj. La apo arigas signifajn informojn, tiamaniere ke hejmlaboristinoj povu trovi tiujn informojn en unu loko. Per demandaroj, la apo ankaŭ kolektas datumojn pri la laborkondiĉoj de la hejmlaboristinoj, kiel salajro, kromhoroj kaj laborŝarĝo, por helpi la uzantinojn rekoni ajnan malobservon de rajtoj kiu okazas kaj orientiĝi rilate al la serĉado de leĝa helpo, se necese.
#000043
En Brazilo, serio de bildstrioj estis disvastigita en Instagramo por atentigi pri la vivo de hejmlaboristinoj. La bildstrioj montras historiojn de virinoj kiuj ne havas la eblecon resti hejme kaj kiuj havas zorgojn pri la rilataj riskoj, ankaŭ por siaj familianoj.
#000044
Hejmlaboristinoj, programistoj, artistoj, sindikatoj kaj aktivuloj en la tuta mondo laboras por ke la “nevideblaj manoj” de la tuta mondo eliru la ombron, eĉ dum la pandemio.
#000045
Juna kuiristo en Bakuo transformis sian apartamenton en restoracion
#000053
Meksika kolektivo kiu piratas librojn por kundividi kulturon alfrontas blokadojn
#000055